கேள்வி: நந்தி திம்மண்ணா பற்றி விளக்கவும்.
பதில்: நந்தி திம்மண்ணா ( ''Nandi Thimmana'' ) பொது ஊழி 15 மற்றும் 16 ஆம் நூற்றாண்டுகள்) ஒரு பிரபலமான தெலுங்கு மொழி கவிஞர் விஜயநகரப் பேரரசு கிருஷ்ணதேவராயன் அரசவையிலிருந்த அஷ்டதிக்கஜங்கள் ஒருவராகவும் இருந்தார். ஒரு பெண்ணின் மூக்க்கைப்பற்றிய இவரது புகழ்பெற்ற கவிதைக்குப் பிறகு இவர் பெரும்பாலும் மூக்கு திம்மண்ணா என்று அழைக்கப்படுகிறார்.
கேள்வி: நந்தி திம்மண்ணா - சுயசரிதை பற்றி தகவல் சொல்.
பதில்: திம்மண்ணா அனந்தபூர் சேர்ந்தவர் என்று நம்பப்படுகிறது. சிங்கண்ணா மற்றும் திம்மாம்பா ஆகியோருக்கு பிறந்தார். அவர் விஜயநகரப் பேரரசு கிருஷ்ண தேவராயனின் மனைவி திருமலை தேவியின் தந்தையின் ஆளுகையிலிருந்த ஒரு துணைப்பகுதியான ஸ்ரீரங்கப்பட்டணம் வாழ்ந்தார். "பாரிஜாதாபஹரணம்" என்பதை எழுதி கிருஷ்ணதேவராயனுக்கு அர்ப்பணித்தார். கிருஷ்ணதேவராயனின் மூத்த மனைவியான திருமலாதேவியின் குடும்பத்தினரின் பரிசாக கவிஞர் அரசவைக்கு வந்ததாக பாரம்பரியம் கூறுகிறது. இவர் சைவ சமயம் சேர்ந்தவராக இருந்தார். ஆயினும் இவரது சில படைப்புகள் ஏகாதிபத்திய ஆதரவின் காரணமாக வைணவ சமயம் அடிப்படையாகக் கொண்டவை. இவரது மாமாக்கள் நந்தி மல்லையா மற்றும் கண்ட சிங்கண்ணா (மலைய மாருதன் என்று அழைக்கப்படுபவர்) கிருஷ்ணதேவராயனின் ஒன்றுவிட்ட சகோதரரான வீரநரசிம்ம ராயன் அரசவையில் ஒரு பிரபலமான கவிஞர்களாக இருந்தனர் திம்மண்ணா கன்னட கவிஞர் குமாரவியாசனின் முழுமையற்ற படைப்பான மகாபாரதத்தை நிறைவுசெய்து, அதை "கர்நாடக கிருஷ்ணதேவராய பாரத கதாமஞ்சரி" என்று மன்னருக்கு அர்ப்பணித்தார்.